Tu cât ești dispus să plătești pentru un zbor pe orbită? Virgin Galactic îți arată cabina de lux a unei navete spațiale.
Bloomberg: Virgin Galactic îți prezintă modelul cabinei de lux a unei navete spaţiale. Proiectul li se adresează persoanelor dispuse să plătească 250.000 de dolari pentru un zbor pe orbită. Vehiculul spaţial VSS Unity va atinge altitudinea de peste 100 de kilometri deasupra Terrei.
Compania Virgin Galactic îți prezintă un model de cabină de lux pentru un vehicul spaţial comercial destinat transportării persoanelor foarte bogate la preţuri de peste 250.000 de dolari, informează agenţia Bloomberg.Atunci când eşti în domeniul turismului spaţial, ferestrele spaţioase sunt esenţiale. La fel sunt şi "zonele de plutire pentru astronauţi", dotate cu numeroase camere video, destinate transmisiilor pe reţelele sociale online, pentru a impresiona prietenii.Virgin Galactic Holdings Inc. are toate aceste dotări în cabina vehiculului spaţial VSS Unity, prezentat marţi într-un tur virtual pentru presă menit să evoce acelaşi model estetic pe care Virgin Group l-a urmărit pentru avioanele comerciale, saloanele din aeroporturi, hoteluri şi cursele de croazieră planificate.Virgin Galactic consideră cabina navei spaţiale "elementul central" al experienţei destinate persoanelor care îşi permit să cumpere bilete la costuri de peste 250.000 de dolari. Spaţiul interior oferă fiecărui client "siguranţă fără distragerea atenţiei, absorţia subtilă a perioadelor de intensitate senzorială, iar fiecare astronaut va beneficia de un nivel de intimitate necesar descoperirii personale şi transformării".Compania a transmis că intenţionează să transporte primii clienţi în spaţiu spre sfârşitul acestui an. Înainte de acest moment crucial, Virgin Galactic l-a numit săptămâna trecută pe un fost veteran al companiei Walt Disney în funcţia de director şi a intensificat gradual eforturile de marketing pentru prezentarea zborurilor spaţiale de plăcere ca fiind cele mai noi tipuri de experienţe pentru persoanele aflate în căutare de aventură.